เช้าวันนี้นางสุดารัตน์ เกยุราพันธ์ รัฐมนตรีว่าการกระทรวงสาธารณสุข (สธ.) เปิดเผยว่า ยอดผู้ป่วยเป็นโรคไข้หวัดนกของไทยได้เพิ่มขึ้นอีก 1 ราย โดยหลังจากตรวจเชื้อผู้ต้องสงสัยในจำนวน 14 ราย พบว่า ผู้ต้องสงสัยซึ่งเสียชีวิตแล้ว ที่เป็นหญิงวัย 58 ปีจาก อ.สองพี่น้อง จ.สุพรรณบุรี ได้ติดเชื้อไข้หวัดนกจริง ทำให้ยอดผู้ป่วยไข้หวัดนกของไทยเพิ่มขึ้นจากเดิม 3 รายเป็น 4 ราย